|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 30.novembrī** | **Nr. GND/2023/1202** |
|  | **(protokols Nr.18; 138.p)** |

**Par E. S. reģistrēšanu Gulbenes novada pašvaldības**

**dzīvokļu jautājumu risināšanas reģistrā**

Gulbenes novada pašvaldības dokumentu vadības sistēmā 2023.gada 27.novembrī ar reģistrācijas numuru GND/5.4/23/2343-S reģistrēts **…..** (turpmāk – iesniedzējs), deklarētā dzīvesvieta: …., 2023.gada 8.novembra iesniegums, kurā izteikts lūgums piešķirt iesniedzējam dzīvojamo platību pēc atbrīvošanās no ieslodzījuma vietas.

Pamatojoties uz Ieslodzījumu vietas pārvaldes Valmieras cietuma 2023.gada 18.jūlija vēstuli Nr. N-11-2023-02081 iesniedzējs pēc soda termiņa beigām tiks atbrīvots 2023.gada 5.decembrī.

Likuma “Par palīdzību dzīvokļa jautājumu risināšanā” (turpmāk – Palīdzības likums) 5.pants nosaka, ka lēmumu par palīdzības sniegšanu dzīvokļa jautājumu risināšanā pieņem attiecīgās pašvaldības dome vai tās deleģēta institūcija, ievērojot šā likuma noteikumus un pašvaldības domes saistošos noteikumus. Savukārt Palīdzības likuma 6.panta pirmā daļa nosaka, ka persona, kura vēlas saņemt palīdzību (izņemot 13.pantā, 27.1 panta pirmajā daļā un 27.2 panta pirmajā daļā minēto palīdzību), iesniedz attiecīgajai pašvaldībai rakstveida iesniegumu, kurā norādāmi iespējamie personai vēlamie palīdzības veidi, un dokumentus, kas apliecina, ka šī persona ir tiesīga saņemt palīdzību.

Palīdzības likuma 14.panta pirmās daļas 5.punktā noteikts, ka pirmām kārtām ar dzīvojamo telpu nodrošināmas maznodrošinātas personas, kuras pēc soda izciešanas atbrīvotas no ieslodzījuma vietas, ja tās pirms notiesāšanas dzīvoja attiecīgās pašvaldības administratīvajā teritorijā un tām nav iespējams likumā noteiktajā kārtībā iemitināties agrāk aizņemtajā dzīvojamā telpā.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Atbilstoši Fizisko personu reģistra datiem iesniedzējs kopš 2003.gada 17.marta ir deklarējis savu dzīvesvietu Gulbenes novada pašvaldības administratīvajā teritorijā.

Valsts vienotās datorizētās zemesgrāmatas reģistrs un Nekustamā īpašuma valsts kadastra informācijas sistēma nesatur datus par iesniedzējam piederošiem nekustamajiem īpašumiem.

Ņemot vērā minēto un pamatojoties uz likuma “Par palīdzību dzīvokļa jautājumu risināšanā” 5.pantu, 6.panta pirmo daļu, 14.panta pirmās daļas 5.punktu, Pašvaldību likuma 4.panta pirmās daļas 10.punktu un Sociālo un veselības jautājumu komitejas ieteikumu, atklāti balsojot: ar 11 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Gunārs Ciglis, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada dome NOLEMJ:

1. REĢISTRĒT …., Gulbenes novada pašvaldībai piederošo vai tās nomāto dzīvojamo telpu 1.reģistra 1.grupā ar kārtas numuru 8.

2. Lēmuma izrakstu izsniegt: ….

Gulbenes novada domes priekšsēdētājs A.Caunītis